ዓይኑሞ ማፃኣፖ.
53.
ዓሲኮ ፑርቱሞ ዔኤያ ዓሲ ፔ ዒናና «ፆኦሲ ባኣሴ» ጋዓኔ፤ ዬያታ ፑርታ ዓሲኬ፤ ማዻ ዔያቶኮ ሻኣካያኬ፤ ዔያቶ ባኣካ ፔቴታዖ ኮሺ ማዻይ ባኣሴ። 
ማሊ ጶቂሣ ዓሲና ፆኦሲ ኮዓ ዓሲያ ዓኣቴ ዛጋኒ ዒዚ ጫሪንጫፓ ዓሶ ዛጌኔ። 
ጋዓንቴ ቢያሢ ዣኣሌኔ፤ ዔያታ ፔቴ ማዒያ ፑርቴኔ፤ ዔያቶይዳ ፔቴታዖ ኮሺ ባኣዚ ማዻይ ባኣሴ። 
ዓሲ ካሣ ሙዓሢጉዲ ዴሮ ታኣኮ ሙዓ ዓሳ ታና ዔኤሊ ዔሩዋ ዓሳ ዬያታ ፑርቶ ማዻ ዓሳ ፔቴታዖ ዔኤቢ ዛጊ ዔሩዋዓዳ? 
ፆኦሲ ፔ ዴሮ ሞርኮ ሜንሤሢሮ ዎኖ ዎዳፓኣ ባሼ ዒጊቹሞ ዔያታ ዓርቄኔ፤ ዒዚ ዔያቶ ዒፄሢሮ ጋፒ ዔያታ ቦርሲንታንዳኔ። 
ፂዮኔይዳፓ ዒስራዔኤሌም ዻቂንታ ዬዓያታቴ ዓይጎ! ፆኦሲ ፔ ዴሮኮ ዲዒንቴ ባኮ ማሃ ዎዶና ያይቆኦቤ ናኣታ ዎዛዻንዳኔ፤ ዒስራዔኤሌ ዴራኣ ኮሺ ዎዛዻንዳኔ። 
