ዓይኑሞ ማፃኣፖ.
82.
ፆኦሲ ቢያፓ ዑሣ ማዔሢ ፆኦሲ ጫሪንጮ ቡኪንቶይዳ ሜሌ ፆኦዛ ቡካ ቡኪንቶይዳ ሙኪ ጴዺ ዎጌ ዎጋኔ፦ 
«ዎጎ ዒንሢ ፒዜ ዎጉዋኣሢ ዎማ ሄላንዳኣናዳይ? ፑርቶ ዓሶ ማኣዲ ዒንሢ ጌስታሢ ዓይዲ ሄላንዳኣናዳይ? 
ዎልቃባኣ ዓሶና ዜኤሮ ናኣቶናም ፒዜ ዎጉዋቴ፤ ሜታዼሢና ማንቃሢና ሄርቂንቱዋጉዲ ማዹዋቴ። 
ዒጊኒ ባኣሢና ሜታዼሢና ሄሊ ዓውሱዋቴ፤ ሄርቂ ዎይሣ ዓሶይዳፓ ዔያቶ ዓይሱዋቴ።» 
«ዔራቶና ማሊ ጶቂሥሢና ዒንሢኮ ባኣሴ፤ ዹሚዳ ሴካ ሃንጋ ዒንሢ ሃንታኔ፤ ሳዖኮዋ ዴማ ቢያ ካራና ዓጊፄኔ። 
ታኣኒ፦ ‹ዒንሢ ፆኦዞኬ፤ ቢያሢ ዒንሢ ዼኤፖ ፆኦዛሢ ናኣቶኬ› ጌዔኔ። 
ጋዓንቴ ዒንሢ ዓሲ ሃይቃ ጎይሢ ሃይቃንዳኔ፤ ዎይሣ ሱኡጎ ጎይፆ ጉሪ ዒንሢ ሎኦማንዳኔ።» 
ፆኦሲዮ! ዔቄ፤ ሳዖ ዴሮ ዑፃ ቢያ ዎጌ፤ ዴራኣ ቢያ ኔኤሮኬ። 
