ዓይኑሞ ማፃኣፖ.
124.
ፆኦሲ ፔ ዓሶ ካፓያ ማዒፆ ናንጊና ናንጋ ጎዳ ኑኡና ዎላ ማዒባኣቴ ኑ ዎዎይታንዳዖ ዓቴይ? ዒስራዔኤሌ ሂዚ ጎዖንጎ፦ 
«ዎንዴ ናንጊና ናንጋ ጎዳሢ ኑኡና ማዒባኣቴ ኑኡኮ ሞርካ ኑና ባይዛኒ ሙኬያና፥ 
ዼኤፖ ዻጎና ኑጊዳ ዔያታ ዔቄያና ሼምፔና ዔቂ ዓኣንቴ ኑና ዔያታ ዔዔኤዼዖ ዓቴኔ፤ 
ዲጳ ኑና ዔኤዺ ጋፔያታንቴ ዬይ ሴኤሊንቲ ዴንዳ ዋኣፃ ኑና ሙይ ጋፔያታንቴኬ፤ 
ሩኡሪና ዴንዳ ዲጳ ፒፂ ኑና ዔኪ ዴንዴናንዳንቴኬ።» 
ኑኡኮ ሞርካ ዓጮና ኑና ዻይ ሾኦሉዋጉዲ ካፔ ናንጊና ናንጋ ጎዳሢ ጋላቲንቶም። 
ኑኡኒ ካፒጉዲ ኑኡም ፒሮና ፒራስካፓ ቶሌኔ፤ ዬይ ፒራሢ ሜቄም፥ ኑኡኒ ዓዺንቱዋዖ ዓቴኔ። 
ዬያይዲ ኑና ማኣዴሢ ጫሪንጮና ሳዖና ማዤ ናንጊና ናንጋ ጎዳ ሱንፆኬ። 
