ዓይኑሞ ማፃኣፖ.
130.
ፆኦሲ ማኣዳንዳጉዲ ሺኢቂንቴ ሺኢጲሢ ናንጊና ናንጋ ጎዳሢዮ! ዼኤፒ ዖዪሢዳ ዓኣዖ ኔ ታና ማኣዳንዳጉዲ ኔ ባንሢ ታ ዒላታኔ። 
ጎዳሢዮ! ታ ሺኢቃ ሺኢጲፆ ዋይዜ፤ ኔ ዋያ ታኣኮ ዒላቶ ዋይዛያ ማዖም። 
ኔኤኒ ኑኡኮ ጎሞ ኮጲሳያ ማዔቴ ዖኦኒ ፒዜ ማዒ ሜቶ ዔኩዋ ዓታንዳይ? 
ጋዓንቴ ኔና ኑ ቦንቻንዳጉዲ ኑኡኮ ጎሞ ኔኤኒ ዓቶም ጋዓኔ። 
ታኣኒ ናንጊና ናንጋ ጎዳ ጶቂሢ ካፓኔ፤ ታ ሼምፓሢያ ዒዛ ጊቢ ካፓኔ፤ ዒዛኮ ቃኣሎዋ ታ ጉሙርቃኔ። 
ዛቤ ካፓ ዓሲ ሳዓ ካራንዳጉዲ ኮዓያይዳፓ ባሼ ታኣኒ ናንጊና ናንጋ ጎዳ ጶቂሢ ካፓኔ። 
ዒስራዔኤሌ! ዒዛኮ ናሹማ ናንጊና ናንጋያ ማዔሢሮ ዓሲ ዓውሳኒያ ዎልቄ ዓኣያ ማዔሢሮ ናንጊና ናንጋ ጎዳይዳ ሃጋ ዎዛ ጌሢ ጉሙርቄ። 
ናንጊና ናንጋ ጎዳ ፔኤኮ ዴሮ ዒስራዔኤሌ ዔያቶኮ ጎሞ ቢያይዳፓ ዓውሳያኬ። 
